Gesonde selfbeeld vir jou tiener - Jou Gesin | Solidariteit WêreldJou Gesin | Solidariteit Wêreld
Tuis › Artikels › Gesonde selfbeeld vir jou tiener
Gesonde selfbeeld vir jou tiener
Woensdag | 28 Oktober | 2020
Adolessensie kan 'n onseker en vreemde tyd vir tieners wees, en 50% van adolessente sal 'n sterk afname in selfbeeld en selfversekerdheid ervaar.
Jou tiener gaan jou egter nie vertel dat hy nie selfversekerd voel nie. Jy moet op die uitkyk vir tekens wees.
'n Tiener met 'n lae selfbeeld sal gewoonlik met sy oë afgewend loop, nie mense in die oë kyk wanneer hulle met hom praat nie, sal moontlik nie sosiaal wees nie, negatief oor homself praat, of sal te veel jammer sê omdat hy voel dat alles sy skuld is. Teenoorgestelde gedrag kan ook van 'n swak selfbeeld spreek: 'n tiener wat dramatiese handgebare gebruik, vreeslik hard of aggressief kommunikeer, skinder en ander sleg behandel en graag spog.
Daar is verskillende moontlike oorsake van lae selfbeeld in tieners. Hulle mag sukkel om met fisiese veranderinge vrede te maak, van hulleself verwag om beter besluite te neem, voel dat hulle nie goed genoeg presteer nie, en oor die algemeen negatiewe gedagtes toelaat om te oorheers.
Jy kan jou tiener op die volgende maniere help om emosioneel te groei en sy selfbeeld te verbeter:
Fokus op poging en prestasie, en nie op perfeksie nie. Help jou tiener om te fokus op die harde werk wat hy insit, en nie daarop om eerste te kom in alles nie. Foute moet gesien word as kanse om te groei en harde werk as 'n prestasie op sigself.
Leer jou tiener hoe om positiewe selfpraat te gebruik. Deur sy negatiewe gedagtes in positiewe boodskappe aan homself te verander, sal wondere vir sy selfbeeld verrig. Hy moet homself vertel dat hy goed genoeg is, dat sy harde werk vrugte gaan afwerp, dat hy kan.
Moedig jou tiener aan om nuwe dinge te probeer en nuwe vriende te maak.
Help jou tiener om doelwitte te stel en stappe te neem om dit te bereik. Dit is 'n aangeleerde proses wat 'n tiener met 'n lae selfbeeld kan help om beter oor homself te voel.
Help hom om sy emosies te verstaan, dat hy nie altyd gaan voel soos wat hy nou voel nie, en dat die tienerjare 'n verwarrende tyd is.
Gee hom die onvoorwaardelike liefde en aanvaarding wat jy wil hê hy vir homself moet hê.
Understanding Teenagers: https://understandingteenagers.com.au/10-signs-of-low-self-esteem-in-teenagers/
Tender Hearts Child Therapy Centre: https://tenderheartschildtherapycenter.com/tips-helping-teenager-low-self-esteem/
Stop Medicine Abuse: https://stopmedicineabuse.org/blog/details/3-causes-of-low-self-esteem-in-teens-and-what-to-do-about-it/